MBAND

MBAND (talaffuzi:Emband) — bastakor va prodyuser Konstantin Meladze tomonidan asos solingan rus estrada guruhi (yigitlar jamoasi).

Guruh 2014-yil 22-noyabrda „Xochu k Meladze“ (Men Meladzeni xohlayman) shousining finalidan soʻng tashkil etilgan. Guruhning birinchi ijrosi „Ona vernyotsya“ (U qaytib keladi) qoʻshigi 2015-yilda Rossiyada eng koʻp mashhur boʻlgan qoʻshiqlardan biriga aylandi. 2016-yil 28-aprelda guruhning „Vsyo ispravit“ (Hammasini tuzatish) deb nomlangan filmi ham shuhrat qozondi. Unda Nikolay Baskov va boshqa rus aktyorlari rol oʻynagan.

MBAND „Oltin grammofon“, „Yil qo'shig'i“, „RU.TV premium“ kabi bir qancha mukofotlarga erishdi. 2015-yilda guruh „MTV Europe Music Awards“ mukofotining „Eng yaxshi rus artisti“ nominatsiyasida gʻolib boʻldi. Jamoa shuningdek, Amerika „Nickelodeon Kids Choice“ mukofotlarida „Yilning rus musiqiy yutuqlari“ nominatsiyasida mukofotga sazovor boʻldi.

2020-yil 16-aprelda Meladze Musiqa prodyuserlik markazi guruhning tarqalib ketgani va jamoa aʼzolarning har biri oʻzining yakkaxon karerasini boshlashini rasman eʼlon qildi.

 Tarix va dastlabki martaba 

 „Xochu k Meladze“ (Meladzeni xohlayman) koʻrsatuvi 
Muvaffaqiyatli „Want V VIA Gru“ realiti-shousidan soʻng Konstantin Meladze yangi bolalar musiqiy guruhi tuzish va guruhi aʼzolarini qidirish loyihasini boshlashga qaror qildi. 2014-yil 30-aprel kuni MDH davlatlaridan kelgan yoshlar uchun kasting boʻlib oʻtdi. Kasting premyerasi Rossiya („NTV“), Belarus („ONT“) va Qozogʻiston („Yettinchi“)da 2014-yil 6-sentabrda va Ukrainada („Ukraina“) 2014-yil 7-sentabr kuni boʻlib oʻtishi kerak edi. Tanlovning dastlabki bosqichlarida ishtirokchilar hakamlar hay’ati tomonidan tanlab olindi. Uning raisi Konstantin Meladzening oʻzi edi. U bilan ayollar hay’ati tarkibida — Anna Sedokova, Polina Gagarina va Eva Polna, erkaklar — Sergey Lazarev, Vladimir Presnyakov va Timati ishtirok etdi. 2014-yil 22-noyabr kuni boʻlib oʻtgan grand finalda gʻoliblar SMS ovoz berish orqali tomoshabinlar tomonidan tanlab olindi. Uning natijalariga koʻra, Anatoliy Tsoy, Artyom Pindyura, Nikita va Vladislav Rammdan iborat toʻrtlik gʻolib boʻldi.
Jamoa  Belarus QozogʻistonRossiya Natija Sergey Lazarev
Vladislav Ramm, Artyom Pindyura,Anatoliy Tsoy, Nikita Kiosse 13,5 % 6,75 % 19,75 % 12,75 % 52,75 % Anna Sedokova
Grigoriy Yurchenko, Markus Riva,Svyatoslav Stepanov, Vyacheslav Basyul 11,5 % 18,25 % 5,25 % 12,25 % 47,25 %

 Tashkil etilgan jamoaning tarixi 
2014-yil dekabr oyida MBAND deb nomlangan guruh „Ona vernyotsya“ qoʻshigʻi uchun debyut videosini taqdim etdi. Kompozisiya birinchi marta „Xochu k Meladze“ (Meladzeni istayman) shousining grand finalida taqdim etilgan va rasman singl sifatida 2014-yil 24-noyabrda katta ekranga chiqarilgan. Uning musiqasi Konstantin Meladze tomonidan yozilgan. Soʻzlari Konstantin va Artyom Pindyuraning qoʻshma ijodidir. „Ona vernyotsya“ videoklipi Sergey Solodkiy tomonidan besh oy ichida suratga olingan va YouTube videoxizmatida 10 milliondan ortiq koʻrildi. Klip singli ham muvaffaqiyatli boʻldi: ikki hafta davomida u „Oltin Gramafon“ chartining yuqori qismini egalladi. Keyinchalik klip Rossiyaning „Tophit“ radiosi chartida va Kiyev radiosida birinchi oʻrinni egalladi.

Guruhning birinchi yirik chiqishi 2015-yil 14-fevralda „Love Radio“ radiostansiyasi tomonidan tashkil etilgan „Big Love Show 2015“ yillik keng koʻlamli kontsertida oʻtkazildi. Shundan soʻng jamoa faol gastrol safarlarini boshladi. 2015-yil mart oyida „Day mne“ (Menga ber) deb nomlangan ikkinchi musiqiy klip taqdim etildi. Xuddi shu oyning oxirida, 2015-yilgi „Kids' Choice Awards 2015“ natijalari hisobiga koʻra guruh „Yilning Rossiya musiqiy yutuqlari“ nominatsiyasida gʻolib chiqdi.Natijalar „RU TV 2015“ da namoyish qilindi. Bu yutuqdan soʻng jamoa yana „Real Parish“ nominatsiyasida gʻolib chiqdi. Bundan tashqari, guruh „Muz-TV 2015“ mukofotida „Yilning eng yaxshi yutuqlari“ nominatsiyasida nomzodi qoʻyildi, ammo jamoa gʻoliblikni qoʻlga kirita olmadi. 7-iyun kuni boʻlib oʻtgan xuddi shu mukofotning gala-kontsertida jamoa, „Woman.ru“ portali natijalariga koʻra, „Yilning sevimli artisti“ deb topildi. 8-iyun kuni yigitlar guruhi 6-har yillik „Fashion People Awards-2015“ da „Yil kashfiyoti“ nominatsiyasida gʻolib chiqdi.

2015-yil 29-mayda „Love Radio“ radiostansiyasidagi guruh yangi „Posmotri na menya“ (Menga qara) singlini namoyish qildi va u 2015-yil 23-iyunda „ RU TV“ telekanalining efirida taqdim etildi. MBAND jamoasi ushbu qoʻshiq uchun oʻz videoklipini taqdim etdi. Videoni suratga olishda Konstantin Meladze ishtirok etdi, unda oʻzi ham bogʻbon rolini oʻynadi. Qoʻshiqda aytilgan qiz rolida qoʻshiqchi Nyusha klipda qatnashdi.Bundan tashqari, 23-iyun kuni Tunes doʻkonida Valeriy Meladzening yubileyiga bagʻishlangan sovgʻa albomi chiqarildi, unda guruh qoʻshiqchining „Sdelay eto pryamo seychas“ (Buni hozir qiling)qoʻshigʻini taqdim etdi.

2016-yil aprel oyida „Vsyo ispravit“ (Hamma narsani tuzatish) singli namoyish etildi. 2016-yil 31-may kuni MBAND guruhi aʼzolari tomonidan Bolalarni himoya qilish kuni uchun maxsus yaratilgan „Podnimi glaza“ (Koʻzlaringizni oching) ijtimoiy-musiqiy video loyihasi taqdimoti boʻlib oʻtdi. Unda Mehribonlik uylari tarbiyalanuvchilari ishtirok etishdi. 2016-yil iyun oyida MBAND Nyusha bilan birgalikda Coca-Cola reklamasi uchun 360 ° panoramali „Poprobuy… Pochuvstvuy“ (Sinab koʻring… His qiling) videosida rol oʻynadi. Videodan olingan qoʻshiq Coca-Cola „Taste the Feeling“ madhiyasining rus tilidagi versiyasidir. Iyul oyida esa bolalar guruhi yangi klipi „Nevinosimaya“ (chidab boʻlmas)ni suratga olishdi.

2016-yilda guruh ikkita albom chiqardi: „Bez filtrov“ (Filtrlar yoʻq) va „Akustika“ (Akustika).

2017-yil aprel oyida guruh multfilm uchun „Jizn — eto multik“ (Hayot — bu multfilm) qoʻshigʻini yozdi. Ruscha versiyada multfilmning bosh qahramoni Nikita Kiosse tomonidan ijro etilgan. May oyida ular „Pravilnaya devochka“ (Toʻgri qiz) singlini, noyabrda „Pomedlennee“ (Sekinlashish) qoʻshiqlarini yaratishdi.

Guruh 2018-yil mart oyida „Nitochka“ (Ip) singli, iyun oyida „Grubiy vozrast“ (Qoʻpol yosh) albomini chiqardi. Oktyabr oyida MBAND va Valeriy Meladze tomonidan „Mama, ne goryuy!“ (Onam, yigʻlama!)qoʻshma videosi muhlislar eʼtiboriga havola etildi.

2020-yil 16-aprelda Meladze Musiqa prodyuserlik markazi guruhning tarqalishini rasman eʼlon qildi.

 Guruh aʼzolari 

 Ramm Vladislav Alekseevich — 1995-yil 17-sentyabrda Kemerovo shahrida tugʻilgan. 2015-yil 12-noyabrda Vladislav Ramm guruhni tark etgan.

 Tsoy Anatoliy Vasilevich — 1989-yil 28-iyulda Toldiqoʻrgʻon shahrida tugʻilgan. Guruhga qoʻshilishdan oldin u Ikkinchi Jahon Delfiy oʻyinlarida „Pop-vokal“ nominatsiyasida bronza medalini qoʻlga kiritgan. Terma jamoa tarkibida X Factor shousining Qozogʻiston turnirida ishtirok etgan. 2018-yil 14-fevraldan 28-aprelgacha u STS Love telekanalida „Saranxe“ teleoʻyinining boshlovchisi boʻlgan va 2020-yil bahorida NTV telekanalidagi „Maska“ koʻrsatuvining birinchi mavsumida ishtirok etgan.

 Pindyura Artyom Viktorovich- 1990-yil 13-fevralda Kievda tugʻilgan. Guruhga qoʻshilishdan oldin u „Kid“ yakkaxon hip-hop artisti sifatida tanilgan.

 Kiosse Nikita Vyacheslavovich- 1998-yil 13-aprelda Ryazan shahrida tugʻilgan. Junior Eurovision uchun sinab koʻrilgan. 13 yoshida u „Bolalar Ovozi“ shousining birinchi mavsumida ishtirok etgan. "Ukraina telekanalida „1+1“ koʻrsatuvida ishtirok etgan va u yerda Tina Karol jamoasida finalga chiqqan.

+link=Fayl:Anatoliy_Tsoy_na_Devichnik_Teens.jpg|200x200pxlink=Fayl:Artyom_Pindyura_na_Devichnik_Teens.jpg|200x200pxlink=Fayl:Nikita_Kiosse_na_Devichnik_Teens.jpg|200x200px Anatoliy Tsoy Artyom Pindyura Nikita Kiosse

 Videografiya 

 Video kliplar 
Yil Qoʻshiq Ishlab chiqaruvchi Qatnashganlar Albom 2014-yil „Ona vernyotsya“ (U qaytadi) Sergey Solodkiy Anatoliy Tsoy, Artem Pindyura, Nikita Kiosse, Vladislav Ramm Yoʻq 2015-yil „Posmotri na menya“ (Menga qara) 2016-yil „Vsyo ispravit“ (hammasini tuzatish) Anatoliy Tsoy, Artem Pindyura, Nikita Kiosse „Podnimi glaza“ (Koʻzlaringizni oching) Kirill Gantsev „Poprobuy… Pochuvstvuy“ (Sinab koʻring… His qiling) "Coca Cola" reklamasi uchunYoʻq „Nevinosimaya“ (chidab boʻlmas) Sergey Solodkiy Yoʻq „Balerina“ (Valeriana) Kolpaxchiev M. L. "Balerina" (Valeriana) (OST) 2017-yil „Pravilnaya devochka“ (Togʻri qiz') Aleksey Kupriyanov "Grubiy vozrast" (qoʻpol yosh) „Pomedlennee“ (Sekinlashish) Sergey Solodkiy 2018-yil „Nitochka“ (Ip) „Mama, ne goryuy!“ (Onam, yigʻlama!) Zaur Zaseev va Pavel XudyakovYoʻq 2019-yil „Napomni imya“ (Ismni eslatish) Aleksandr Romanov 9 „ULYeTAYu“ (HOZIR UCHAMAN) MBAND ZANOVO-EP „Gori“ (Kuyish) Aleksandr RomanovYoʻq

 Telekoʻrsatuvlarda 

 2015-yil 6-sentyabrdan 25-oktyabrgacha — „MBAND bilan bir kun“ realiti-shousi (CTC Love)
 2015-yil 31-dekabr — „MBAND bilan yangi yil“ realiti-shousi (CTC Love)
 2016-yil 21-fevraldan 10-aprelgacha — „MBAND uchun kelin“ realiti-shousi (CTC Love), „Choice Awards 2016“ „Eng yaxshi teleloyiha“ nominatsiyasida
 2016-yil 31-dekabr — „MBAND haqida butun haqiqat“ hujjatli filmi (CTC Love)
 2017-yil — „Isteʼdodlar jangi“ musiqiy shousi (Muz-TV)

 

Turkum:Musiqiy guruh
Turkum:Rus musiqachilari
Turkum:Rus musiqasi
Turkum:Rus musiqiy quruhlari
Turkum:Yigitlar musiqiy guruhlari